Sýningarsalur Norræna hússins opnar að nýju þann 24. janúar 2020 með finnsku myndlistarsýningunni LAND HANDAN HAFSINS . Í mars 2019 var sýningarsal Norræna hússins lokað vegna vatnsleka . Í kjölfarið hófust umtalsverðar viðgerðir á rýminu og salurinn endurnýjaður í upphaflegri mynd . Lagt hefur verið nýtt gólfefni og loftræstikerfi ásamt því sem opnað hefur verið á milli tveggja rýma sem áður voru aðskilin . Steinveggir , tréhurðir og trébitar í loftinu setja svip á mínímalískan salinn sem býður upp á mikla möguleika fyrir myndlist af öllu tagi . Fyrir framan salinn opnar Hönnunarverslun Norræna hússins en hún var áður staðsett á efri hæð hússins . Verslunin mun selja gjafavöru eftir norræna hönnuði og arkitekt hússins , Alvar Aalto . HvelfingHvelfing er nýtt nafn á sýningarsal Norræna hússins . Hvelfingin er undirstaða hússins og í hvelfingunni eru verðmætustu gripirnir varðveittir . Fjórar sýningar eru fyrirhugaðar á árinu 2020 Í Norræna húsinu er lögð mikil áhersla á jafnrétti , sjálfbærni og fjölbreytileika og mun það endurspeglast í sýningarskránni í ár . Sýningarnar verða ýmist settar upp af Norræna húsinu eða í samstarfi við aðra . Fyrst verður samsýning finnsks listafólks , Land handan hafsins , sem Pro Artibus stofnunin hefur veg og vanda af . Í apríl opnar sýning í tilefni hálfrar aldar afmælis íslenskrar grafíkur og í sumar stendur húsið að sýningu í samstarfi við Listahátíð í Reykjavík og Platform Gátt á hennar vegum sem mun kynna ungt og upprennandi listafólk á Norðurlöndum . Í haust opnum við síðan stóra og glæsilega samsýningu í Norræna húsinu sem fjallar um jafnrétti og kyn í norrænu samhengi . Á sýningunni munu margir af eftirsóttustu listamönnum norðurlandanna sýna . Allar nánari upplýsingar um sýningar hússins verða birtar á vef Norræna hússins þegar nær dregur . SaganSýningarsalur Norræna hússins var vígður árið 1971 , þremur árum eftir að húsið opnaði . Ivar Eskeland , fyrsti forstjóri Norræna hússins , áttaði sig fljótlega á því að skortur var á sýningarrými í Reykjavík og hóf árið 1969 undirbúning að því að innrétta sýningarsal í lausu rými í kjallara hússins . Norðurlöndin tóku þátt í að fjármagna verkið . Árið 1971 var sýningarsalurinn tekinn í notkun og gegndi hann frá upphafi mikilvægu hlutverki í myndlistarlífinu í Reykjavík . Ýmsir áhugaverðir listamenn frá Norðurlöndum